Oficialusis leidinys L 043 , 17/02/1990 p. 0022 - 0025

specialusis leidimas suomių kalba: skyrius 3 tomas 32 p. 0041

specialusis leidimas švedų kalba: skyrius 3 tomas 32 p. 0041



Komisijos Reglamentas (EEB) Nr. 410/90 1990 m. vasario 16 d. nustatantis kivių vaisių kokybės standartus EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1972 m. gegužės 18 d. Tarybos reglamentą (EEB) Nr. 1035/72 dėl bendro vaisių ir daržovių rinkos organizavimo [1] su paskutiniais pakeitimais, padarytais Reglamentu (EEB) Nr. 1119/89/ [2], ypač į jo 2 straipsnio 2 dalį, kadangi Tarybos reglamento (EEB) Nr. 1035/72 1 priedas, nurodantis produktus, kurie vartotojams pristatomi švieži ir kuriems taikomi kokybės standartai, buvo papildytas Tarybos reglamentu (EEB) Nr. 1010/89 [3], kuriame įrašyti kivių vaisiai; kadangi dėl to būtina nustatyti kokybės standartus šiam produktui; kadangi tų standartų taikymas turi daryti poveikį nepatenkinamos kokybės produktų pašalinimui iš rinkos, skatinti gaminti vartotojų reikalavimus tenkinančią produkciją, gerinti prekybą sąžiningos konkurencijos sąlygomis, taip padedant didinti produkcijos pelningumą; kadangi standartus būtina taikyti visuose prekybos etapuose; kadangi tolimas jų vežimas, tam tikros trukmės sandėliavimas ar įvairūs šių produktų tvarkymo veiksmai gali tapti jų gedimo priežastimi dėl jų biologinio vystymosi ir polinkio gesti; kadangi taikant standartus įvairiuose prekybos etapuose produktus išsiuntus, būtina atsižvelgti į tokį produktų gedimą; kadangi aukščiausios klasės atveju reikia atsižvelgti tik į šviežumo ir standumo trūkumą, nes tos klasės produktus privaloma ypač atidžiai rūšiuoti ir pakuoti; kadangi šiuo reglamentu numatytos priemonės atitinka Vaisių ir daržovių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Kokybės standartai kivių vaisiams, klasifikuojamiems KN kodu 08109010, pateikiami šio dokumento priede. Šie standartai taikomi visuose prekybos etapuose, laikantis Reglamentu (EEB) Nr. 1035/72 nustatytų sąlygų. Tačiau po išsiuntimo produktai gali būti: - mažiau švieži ir standūs, - šiek tiek pasikeitę dėl biologinio vystymosi ir savo polinkio gesti. 2 straipsnis Šis reglamentas įsigalioja 1990 m. spalio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1990 m. vasario 16 d. Komisijos vardu Ray Mac Sharry Komisijos narys [1] OL L 118, 1972 5 20, p. 1. [2] OL L 118, 1989 4 29, p. 12. [3] OL L 109, 1989 4 20, p. 3. -------------------------------------------------- PRIEDAS KIVIŲ VAISIŲ KOKYBĖS STANDARTAI I. PRODUKTO APIBRĖŽIMAS Šie standartai taikomi kivių vaisiams, dar vadinamiems aktinidijomis arba kiviais, priklausantiems veislėms (kultūrinėms veislėms), išvestoms iš Actinidia Chinensis (Planch.) arba Actinidia deliciosa (A. Chev., C. F. Liang ir A. R. Ferguson), kurie vartotojui tiekiami švieži. Kivių vaisiams, skirtiems pramoniniam perdirbimui, standartai netaikomi. II. NUOSTATOS DĖL KOKYBĖS Šių standartų tikslas — apibrėžti paruoštų ir supakuotų kivių vaisių kokybės reikalavimus. A. Minimalūs reikalavimai Atsižvelgiant į specialias kiekvienos klasės nuostatas ir leistinus nuokrypius nuo normos, visų klasių kivių vaisiai turi būti: - nepažeisti (tačiau be žiedkočių), - sveiki: produktai, kurie dėl puvimo arba gedimo yra netinkami vartoti, pašalinami, - švarūs, be jokių matomų pašalinės kilmės medžiagų, - pakankamai standūs (neminkšti, nesuvytę ir nepermirkę vandeniu), - gerai susiformavę (neleistini dvigubi ar keliagubi vaisiai), - be kenkėjų, - nepažeisti kenkėjų, - ne per daug drėgni išorėje, - be jokio pašalinio kvapo ir (arba) skonio. Kivių vaisiai turi būti pakankamai subrendę ir prinokę [1]. Jų subrendimas ir būklė turi būti tokie kad jie: - nenukentėtų vežant ir tvarkant, - paskirties vietą pasiektų tinkamos būklės. B. Klasifikacija Kivių vaisiai skirstomi į tris klases: i) Aukščiausia klasė Šios klasės kivių vaisiai turi būti ypač geros kokybės. Jų forma, branda ir spalva turi būti būdinga atitinkamai veislei. Jie turi būti be trūkumų, apart labai menkų paviršinius odelės pažeidimų, su sąlyga, kad dėl to nesikeičia kokybė, bendra produkto išvaizda ir jo pateikimas pakuotėje. ii) I klasė Šios klasės kivių vaisiai turi būti geros kokybės. Jie turi būti standūs, o minkštimas visiškai sveikas. Jie turi turėti savo veislei būdingas savybes. Leidžiami trūkumai su sąlyga, kad jie nedaro įtakos bendrai produkto išvaizdai, kokybei, išsilaikymui ir pateikimui pakuotėje: - nežymūs formos trūkumai (tačiau be išbrinkimo ir deformacijos), - nežymūs spalvos trūkumai, - paviršiniai odelės pažeidimai su sąlyga, kad bendras pažeistas plotas ne didesnis kaip 1 cm2, - nedidelės "Hayward" žymės – išilginės neiškilios linijos. iii) II klasė Šiai klasei priklauso kivių vaisiai, kurie neatitinka aukštesnei klasei keliamų reikalavimų, tačiau atitinka minimalius pirmiau nurodytus reikalavimus. Vaisius turi būti pakankamai standus, o minkštimas be jokių rimtų trūkumų. Jei kivių vaisius atitinka pagrindinius kokybės reikalavimus, gerai išsilaiko ir išlieka geros išvaizdos, leistini šie trūkumai: - formos trūkumai, - spalvos trūkumai, - odelės trūkumai, tokie kaip užgiję įpjovimai ar randuotas (nudrėkstas) paviršius, su sąlyga, kad pažeistas plotas ne didesnis kaip 2 cm2, - kelios, ryškesnės "Hayward" žymės su nežymiu iškilumu, - nežymus sumušimas. III. NUOSTATOS DĖL DYDŽIO Dydžio reikalavimas nustatomas pagal vaisiaus svorį. Minimalus aukščiausios klasės vaisiaus svoris yra 90 gramų, I klasės – 70 gramų, o II klasės – 65 gramai. Didžiausio ir mažiausio vaisiaus svorio skirtumas pakuotėje neturi viršyti: - 15 gramų, kai vaisiai sveria mažiau kaip 85 gramus, - 20 gramų, kai vaisiai sveria nuo 85 iki 120 gramų, - 30 gramų, kai vaisiai sveria 120 gramų ir daugiau. IV. NUOSTATOS DĖL LEISTINŲ NUOKRYPIŲ Kiekvienai pakuotei leidžiami kokybės ir dydžio nuokrypiai nuo nurodytos klasės reikalavimų. A. Kokybės nuokrypiai i) Aukščiausia klasė Kivių vaisiai, kurie netenkina šios klasės reikalavimų, bet tenkina I klasės reikalavimus, arba, išimties tvarka, neviršija pastarosios klasės leistinų nuokrypių, gali sudaryti 5 % viso kivių vaisių skaičiaus ar svorio. i) I klasė Kivių vaisiai, kurie netenkina šios klasės reikalavimų, bet tenkina II klasės reikalavimus, arba, išimties tvarka, neviršija pastarosios klasės leistinų nuokrypių, gali sudaryti 10 % viso kivių vaisių skaičiaus ar svorio. iii) II klasė Kivių vaisiai, kurie netenkina nei šios klasės reikalavimų, nei minimalių reikalavimų, gali sudaryti 10 % viso kivių vaisių skaičiaus ar svorio, išskyrus vaisius, pažeistus puvinio ar kitaip sugedusius ir dėl to netinkamus vartoti. B. Dydžio nuokrypiai Visoms klasėms: Kivių vaisiai, kurie neatitinka minimalaus svorio ir (arba) dydžio reikalavimų, gali sudaryti 10 % viso kivių vaisių skaičiaus ar svorio. Tačiau vaisiai turi būti nedaug didesni ar mažesni nei reikalaujama. Mažiausi aukščiausios klasės vaisiai negali sverti mažiau nei 85 gramus, I klasės – 67 gramus ir II klasės – 62 gramus. V. NUOSTATOS DĖL PATEIKIMO A. Vienodumas Visų pakuočių turinys turi būti vienodas. Jose turi būti tos pačios kilmės, veislės ir kokybės kivių vaisiai. Kiekvienos pakuotės matomoji turinio dalis turi atitikti visą pakuotės turinį. B. Įpakavimas Kivių vaisiai turi būti supakuoti taip, kad būtų tinkamai apsaugoti. Medžiagos, naudojamos pakuotės viduje, turi būti naujos, švarios ir tokios kokybės, kad apsaugotų produktą nuo išorinio ar vidinio sužalojimo. Medžiagos, o ypač popierius ar spaudai su prekės žymomis gali būti naudojamos, jei spausdinant ar ženklinant buvo naudojamas netoksinis rašalas ar klijai. Pakuotėse negali būti pašalinių medžiagų. Aukščiausios klasės vaisiai turi būti pateikiami atskirai vienas nuo kito ir tvarkingai išdėstyti vienu sluoksniu. VI. NUOSTATOS DĖL ŽYMĖJIMO Ant kiekvienos pakuotės raidėmis ant tos pačios pusės, įskaitomai, neištrinamai ir iš išorės gerai matomai turi būti nurodyta tokia informacija: A. Identifikacija Pakuotojas ir (arba) siuntėjas: | Pavadinimas arba pavardė ir adresas ar oficialiai suteiktas ar priimtas žymėjimo kodas. | B. Produkto pobūdis - "Kivių vaisiai" arba "Aktinidijos", jei pakuotės turinys nematomas iš išorės, - veislės pavadinimas (pasirinktinai). C. Produkto kilmė Kilmės šalis ir pasirinktinai – rajonas, kuriame produktai išauginti, arba nacionalinis, regioninis ar vietinis vietovės pavadinimas. D. Prekybinė specifikacija - klasė, - dydis, nurodant mažiausią ir didžiausią vaisių svorį, jeigu jie neišdėlioti eilėmis, - vaisių skaičius, jeigu jie išdėlioti eilėmis. E. Oficiali kontrolės žyma (pasirinktinai). [1] Kad šis reikalavimas būtų patenkintas, vaisių prinokimas derliaus nuėmimo metu turi būti bent 6,2 % pagal Brikso testą. --------------------------------------------------